मैं उसे पसंद करने लगा था और चाहता था कि उसे प्रपोज कर दूं। मगर मैं रात को छत पर यह सब नहीं करना चाहता था। वीकेंड पर भी वह कोई न कोई बहाना बनाकर शहर से बाहर होती थी। मुझे लगता था कि शायद उसका कोई बॉयफ्रेंड है जिससे मिलने जाती है वीकेंड पर। खैर, मैंने उसे एक बार कॉल भी किया संडे को नंबर नॉट रीचेबल आया। फिर मैंने सोचा कि क्यों न रात को ही छत पर प्रपोज किया जाए। तो मैंने प्लैनिंग के तहत गुलाब के फूल लिए और उसे प्रपोज करने के लिए टंकी के पीछे रख दिए। उस रात वह आई और मैंने उसे आंखें बंद करने को कहा। मैं गुलाब के फूल लाया र उसके सामने रख दिए और उससे आंखें खोलने को कहा। उसने आंखें खोलीं और बोली- ये क्या है। मैंने कहा कि आई लव यू प्रतिमा। मैं तुम्हें बहुत पसंद करने लगा हूं। मैं…. … इससे पहले कि आगे कुछ बोलता प्रतिमा ने कहा। स्टॉप इट विक्रम। मैं चौंक गया। उसका चेहरा एकदम गंभीर था, अजीब सा। उदासी से भरा। बोली प्लीज़ रुक जाओ। मैंने कहा मैं मजाक नहीं कर रहा, मैं दिल से तुम्हें चाहता था। उसने कहा कि नहीं, तुम प्लीज़ फ्रेंडशिप मत खराब करो।